1-1-1

ส่วนที่ 1

ข้อมูลสรุป (Executive Summary)

บริษัท แชงกรี-ลา โฮเต็ล จำกัด (มหาชน) ประกอบธุรกิจหลักด้านโรงแรม เพื่อให้เช่าที่พักอาศัย
จำหน่ายอาหารและเครื่องดื่ม การประชุมและการจัดเลี้ยง พร้อมทั้งให้บริการอื่นๆ
อันเกี่ยวเนื่องกับธุรกิจโรงแรม

โรงแรมมีจุดเด่น คือ เป็นโรงแรมระดับห้าดาวที่อยู่ริมแม่น้ำแห่งเดียวที่ตั้งอยู่ติดสถานีรถไฟฟ้า
และมีจำนวนห้องพักมากที่สุด รวมทั้งมีห้องจัดประชุม สัมมนา
ห้องแสดงสินค้าจำนวนมากเพียงพอสำหรับความต้องการของลูกค้า
และมีสถานที่สวยงามสามารถดึงดูดนักท่องเที่ยวได้

ผลประกอบการ

ในรอบระยะเวลาบัญชีสิ้นสุด ณ วันที่ 31 ธันวาคม 2547 บริษัทมีกำไรก่อนรายการพิเศษ
ดอกเบี้ยจ่ายและภาษีเงินได้จำนวน 640.53 ล้านบาท เพิ่มขึ้นจากปี 2546 ซึ่งมีกำไร 371.72
ล้านบาท และมีกำไรสุทธิหลังรายการพิเศษ ดอกเบี้ยจ่ายและภาษีเงินได้เป็นจำนวน 431.63
ล้านบาท เพิ่มขึ้นจากปี 2546 ซึ่งมีกำไรสุทธิจำนวน 234.03 ล้านบาท ทำให้กำไรสุทธิต่อหุ้นของปี
2547 เท่ากับ 3.32 บาท ในขณะที่ปี 2546 มีกำไรสุทธิต่อหุ้นเท่ากับ 1.80 บาท

การดำเนินงานของโรงแรม

ในปี 2547 บริษัทมีรายได้รวมจากการประกอบกิจการจำนวน 1,874.06 ล้านบาท
เพิ่มขึ้นจากปีก่อนจำนวน 503.04 ล้านบาทหรือคิดเป็นร้อยละ 36.69 โดยมีอัตราการเข้าพักร้อยละ
80.80 และมีอัตราค่าห้องพักถัวเฉลี่ยห้องละ 4,493 บาท รายได้ค่าห้องพักมีจำนวน 1,030.52
ล้านบาท ซึ่งเพิ่มขึ้นจากปีก่อนจำนวน 318.49 ล้านบาทหรือคิดเป็นร้อยละ 44.73
ซึ่งเป็นผลจากจำนวนลูกค้าในกลุ่มหลักได้แก่ Wholesale, Volume Corporate, Rack,
Corporate Meetings และอื่นๆเพิ่มขึ้น โรงแรมมีรายได้จากค่าอาหารและเครื่องดื่ม 717.42
ล้านบาท เพิ่มขึ้นจากปีก่อน 150.55 ล้านบาทหรือคิดเป็นร้อยละ 26.56
เนื่องจากจำนวนผู้มาใช้บริการเพิ่มขึ้น 194,535 รายหรือคิดเป็นร้อยละ 22.4
รายได้ค่าอาหารและเครื่องดื่มถัวเฉลี่ยต่อลูกค้าหนึ่งรายเพิ่มขึ้นจาก 598 บาทในปี 2546 เป็น 626
บาทในปี 2547 นอกจากนี้ รายได้จากแผนกอื่นๆ ก็เพิ่มขึ้นจำนวน 34 ล้านบาท หรือคิดเป็นร้อยละ
36.91

การปรับปรุงโรงแรมได้ดำเนินการเสร็จเรียบร้อยแล้วตามโครงการที่วางไว้หลังจากที่ได้ดำเนินการปรับปรุงมาตลอดในช่วงสามปีที่ผ่านมา
โรงแรมได้เปิดให้บริการสปาซึ่งเป็นสปาแห่งแรกของกลุ่มแชงกรี-ลา ชื่อว่า “ชี่ เดอะสปา”
เมื่อกลางปี 2547 ซึ่งเป็นสปาระดับแนวหน้าแห่งหนึ่งของประเทศไทย นอกจากนั้น
ห้องพักที่อาคารกรุงเทพวิงจำนวนสามชั้นซึ่งถูกดัดแปลงให้เป็นเซอร์วิสอพาร์ทเมนท์ได้เปิดให้บริการแล้วตั้งแต่เดือนมิถุนายน
2547 เช่นกัน และได้รับการตอบรับอย่างดีจากลูกค้า
โดยเริ่มมีอัตราการเข้าพักเฉลี่ยไม่ต่ำกว่าร้อยละ 80 ตั้งแต่ตอนปลายปี 2547

ห้องอาหาร NEXT2 Cafe & Terrace ได้เปิดให้บริการใหม่หลังจากปรับปรุงครั้งใหญ่
โดยเฉพาะบริเวณที่ให้บริการอาหารแบบบาร์บีคิว โรงแรมได้จัดให้บริการอาหารแบบ “Mongolian
Grill”

นอกจากนี้
โรงแรมยังได้ดำเนินการปรับปรุงและติดตั้งระบบโสตทัศนูปกรณ์ใหม่ที่ห้องแกรนด์บอลรูมให้ทันสมัยยิ่งขึ้น
ซึ่งจะช่วยเพิ่มศักยภาพในการแข่งขันให้กับโรงแรมและตอบสนองความต้องการของลูกค้าได้มากขึ้น

1-1-2

การลงทุน

ในปี 2547 โรงแรม Traders Yangon ซึ่งบริษัทถือหุ้นโดยผ่านบริษัทย่อยในอัตราร้อยละ 23.53
มีรายได้ 6.07 ล้านเหรียญสหรัฐ เพิ่มขึ้นจากปีที่แล้วร้อยละ 24.9 มีอัตราการเข้าพักเพิ่มขึ้นร้อยละ
11.4 ในขณะที่อัตราค่าห้องพักถัวเฉลี่ยลดลงร้อยละ 4.1
สถานการณ์การเมืองในสหภาพเมียนมาร์โดยส่วนใหญ่ยังคงไม่เปลี่ยนแปลง
และโรงแรมคาดว่าจะรักษาสถานภาพในฐานะเป็นโรงแรมระดับหนึ่งไว้ได้เช่นที่ผ่านมา

แนวโน้มในอนาคต

หากไม่เกิดเหตุการณ์คลื่นยักษ์สึนามิขึ้นที่ภาคใต้ของประเทศไทยเมื่อวันที่ 26 ธันวาคม 2547 ปี
2547 ถือว่าเป็นปีที่อุตสาหกรรมการท่องเที่ยวของประเทศไทยประสบความสำเร็จมากที่สุด
การท่องเที่ยวแห่งประเทศไทย (ททท.)
คาดการณ์ว่าจะมีนักท่องเที่ยวเข้ามาเที่ยวในประเทศเป็นจำนวน 20 ล้านคนในปีต่อๆไป
ลูกค้ากลุ่มเป้าหมายของโรงแรมยังคงเป็นกลุ่มลูกค้าบริษัทที่มาจัดประชุมและการประชุมระหว่างประเทศที่มาจากภูมิภาคเอเชียและภูมิภาคอื่นๆ
โดยเฉพาะลูกค้าที่มาจากประเทศสาธารณรัฐประชาชนจีน
เนื่องจากประเทศสาธารณรัฐประชาชนจีนมีอัตราการเพิ่มของบริษัทมากขึ้น
และมีการส่งเสริมให้ประชาชนจีนเดินทางเข้ามาประชุมและท่องเที่ยวในประเทศไทยมากขึ้น

จากการที่รายการส่งเสริมการขายของฝ่ายอาหารและเครื่องดื่มของโรงแรมในโครงการ
“บัตรคลับแชงกรี-ลา” ได้รับการตอบรับอย่างกว้างขวางและประสบความสำเร็จอย่างมากในปีที่แล้ว
โรงแรมจึงได้จัดให้มีรายการส่งเสริมการขายดังกล่าวในปีนี้อีก
โดยยังคงมุ่งเน้นที่กลุ่มลูกค้าที่เป็นคนไทยและชาวต่างชาติที่พักอาศัยอยู่ในประเทศไทย และในปี
2548
นี้โรงแรมได้ร่วมมือกับบริษัทผู้ให้บริการบัตรเครดิตต่างๆในการจัดรายการส่งเสริมการขายเช่นเดียวกับปีก่อน

รางวัลต่างๆที่ได้รับ

ในปี 2547 โรงแรมแชงกรี-ลาได้รับการคัดเลือกให้เป็นโรงแรมดีเด่นในด้านต่างๆ ดังนี้

ด้านโรงแรม

-   เป็นโรงแรมหนึ่งในร้อยอันดับแรกที่ดีที่สุดในโลก จากผู้อ่านนิตยสาร Conde Nast Traveler

-   เป็นโรงแรมที่ดีที่สุดอันดับหกจากห้าสิบอันดับแรกของโรงแรมในภูมิภาคเอเชีย โดยนิตยสาร
    Conde Nast Traveler Readers

-   เป็นโรงแรมที่ดีที่สุดอันดับสิบเจ็ดจากยี่สิบห้าอันดับแรกของโรงแรมในภูมิภาคเอเชียที่ดีที่สุดในโลกจากผู้อ่านนิตยสาร
    Traveler and Leisure

-   โรงแรมที่น่าพักที่สุดแห่งหนึ่งของโลก จาก Gold List of Conde Nast Traveler

  ด้านห้องอาหาร

-   ห้องอาหารแอนเจลินีได้รับการคัดเลือกจากนิตยสาร “Bangkok Dining Guide”
    ให้เป็นห้องอาหาร อิตาเลียนที่ดีที่สุดในกรุงทพมหานคร เป็นปีที่ 7 ติดต่อกัน